02/04/2024
狼虎之年性慾卻漸漸下降!纏綿時才感受到愛與渴望,是心灰意冷的最大主因?
情慾與感情,同樣需要被滋潤;不然,就會漸漸淡化或扭曲。
「好多人話女人三十幾歲嘅時候,性需要會增加,係咪真嘅?」他聽過女人有狼虎之年,想知道這個形容女人性慾高漲的階段,是真實還是傳說?
「如果女人去到呢個年紀,性慾不但無增加,反而有明顯下降,係咪唔正常?我老婆過去喺性生活上都幾主動,我哋平均會每星期會做愛一、兩次,但近半年佢冇咗以前嘅主動,做愛次數亦比以前少咗。上個月,我哋只係行埋過一次。」他留意到太太在床上的投入程度,以及做愛次數都有下降,開始有點擔心。
「唔知會唔會係佢嘅性需要大咗,而我滿足唔到佢,令佢冇興趣,影響咗佢對性嘅投入。」他擔心性生活次數及質素下降,跟自己的性能力有關。
「結咗婚幾年,我覺得有啲攰。」他太太在輔導室內說。
他們結婚六年多,難道是七年之癢,關係開始變淡。
「我覺得我哋嘅感情唔係變淡,而係從來無熱過。對於我哋嘅關係,我有啲灰。」她慨嘆地說。
感情不曾有過熾熱感覺,但她過去在性事上一直主動積極,不是個矛盾嗎?
「做愛嘅時候,我先稍微感覺到佢對我嘅著緊同渴望。平時,我哋嘅相處好平淡,平淡到無愛嘅味道。」她覺得只有在做愛時才感到愛的感覺,所以過去她主動提出。主動積極的背後,是填補不足;做愛時感覺到與對方連繫,這句話充滿酸澀味。
「我唔係計邊個付出多啲,而係兩個人一齊,總唔可以只有一方主動,另一方就毫不著緊。」她認為夫妻相處沒有絕對的公平,但不能接受被施捨的感覺。
「我唔再主動,係唔想我嘅丈夫只係做愛嘅時候先對我有愛嘅意欲同興趣。」由主動變冷淡,皆因愛生出了怒。原來,當女人覺得男伴只是對性有興趣,會令她失去性趣。
當感到丈夫不能以愛來回應,她漸漸生出抑壓和恨心。失卻愛情的感覺,即使是狼虎之年,性慾也會全被撲熄。